Document ID: 31984R1736

*****
ΚΑΝΟΝΙΣΜΟΣ (ΕΟΚ) αριθ. 1736/84 ΤΟΥ ΣΥΜΒΟΥΛΙΟΥ
της 18ης Ιουνίου 1984
για την τροποποίηση του κανονισμού (ΕΟΚ) αριθ. 2915/79 όσον αφορά την εφαρμογή των ετήσιων δασμολογικών ποσοστώσεων οι οποίες προβλέπονται για τη Φινλανδία για ορισμένα τυριά, και του κανονισμού (ΕΟΚ) αριθ. 3148/83
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 856/84 (2), και ιδίως το άρθρο 14 παράγραφος 6,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 2915/79 του Συμβουλίου της 18ης Δεκεμβρίου 1979 περί καθορισμού των ομάδων προϊόντων και των ειδικών διατάξεων σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων και περί τροποποιήσεως του κανονισμού (ΕΟΚ) αριθ. 950/68 περί του Κοινού Δασμολογίου (3), όπως τροποποιήθηκε τελευταία από τον κανονισμό (ΕΟΚ) αριθ. 1473/84 (4), προβλέπει στο παράρτημα ΙΙ, στα σημεία γ), η) και π), ετήσιες δασμολογικές ποσοστώσεις υπέρ της Φινλανδίας· ότι η Φινλανδία και η Κοινότητα, με σκοπό να αναπτύξουν τις συναλλαγές τους, συμφώνησαν να τροποποιήσουν, για ορισμένες κατηγορίες τυριών, τις ποσότητες και τους δασμούς κατά την εισαγωγή για το έτος 1984· ότι, κατά συνέπεια, προκειμένου η Κοινότητα να μπορέσει να τηρήσει τις υποχρεώσεις που έχει αναλάβει, πρέπει, αφενός, να παρεκκλίνει από τις διατάξεις σχετικά με τις ετήσιες δασμολογικές ποσοστώσεις που έχουν χορηγηθεί στη Φινλανδία για τα εν λόγω τυριά και, αφετέρου, να προβλέψει, στον κανονισμό (ΕΟΚ) αριθ. 2915/79, τη δυνατότητα εισαγωγής περιορισμένης ποσότητας τυριού Tilsit φινλανδικής καταγωγής, κάτω από ειδικές συνθήκες, το 1984·
ότι η παρέκκλιση αυτή αντικαθιστά εκείνη που ίσχυε για το έτος 1984, βάσει του κανονισμού (ΕΟΚ) αριθ. 3148/83 του Συμβουλίου της 4ης Νοεμβρίου 1983 για παρέκκλιση από τον κανονισμό (ΕΟΚ) αριθ. 2915/79 όσον αφορά την εφαρμογή των ετήσιων δασμολογικών ποσοστώσεων οι οποίες προβλέπονται για τη Φινλανδία για ορισμένα είδη τυριών (5)· ότι, κατά συνέπεια, πρέπει να τροποποιηθεί ο κανονισμός (ΕΟΚ) αριθ. 3148/83, περιορίζοντας την εφαρμογή του στο 1983,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το έτος 1984, κατά παρέκκλιση από το παράρτημα ΙΙ του κανονισμού (ΕΟΚ) αριθ. 2915/79, οι ποσότητες τυριών καταγωγής Φινλανδίας τροποποιούνται ως εξής:
1. Η ποσότητα των 2 950 τόνων που αναφέρεται στο σημείο γ) πρώτη περίπτωση στοιχείο β) και η ποσότητα των 2 900 τόνων που αναφέρεται στο σημείο π) αντικαθίστανται από τη συνολική ποσότητα των 6 250 τόνων, η δε ποσότητα του Finlandia που αναφέρεται στο σημείο π) δεν μπορεί να υπερβεί τους 2 900 τόνους.
2. Η ποσότητα των 1 350 τόνων που αναφέρεται στο σημείο γ) δεύτερη περίπτωση στοιχείο β) αντικαθίσταται από την ποσότητα των 1 600 τόνων.
3. Η ποσότητα των 500 τόνων που αναφέρεται στο σημείο η) στοιχείο β) αντικαθίσταται από την ποσότητα των 550 τόνων.
Άρθρο 2
1. Στο άρθρο 11 παράγραφος 1 του κανονισμού (ΕΟΚ) αριθ. 2915/79, οι λέξεις «Με την επιφύλαξη των παραγράφων 2, 3 και 4» , οι οποίες βρίσκονται στην αρχή του πρώτου εδαφίου, αντικαθίστανται από τις λέξεις «Με την επιφύλαξη των παραγράφων 2, 3, 4 και 5».
2. Στο άρθρο 11 του κανονισμού (ΕΟΚ) αριθ. 2915/79, προστίθεται η ακόλουθη παράγραφος:
«5. Για το έτος 1984, η εισφορά για 100 χιλιόγραμμα προϊόντων που αναφέρονται στο σημείο σ) στο παράρτημα ΙΙ είναι 55,0 ECU, αν αποδεικνύεται ότι τα προϊόντα ανταποκρίνονται στην περιγραφή που περιλαμβάνεται στο παράρτημα.»
3. Στο παράρτημα ΙΙ του κανονισμού (ΕΟΚ) αριθ. 2915/79 προστίθεται το ακόλουθο σημείο:
1.2 // // // Κλάση
του Κοινού
Δασμολογίου
// Περιγραφή εμπορευμάτων
// // // «σ) ex 04.04 Ε Ι β) 2 // Tilsit, ωριμάνσεως τουλάχιστον ενός μηνός, εντός των ορίων μιας ετήσιας δασμολογικής ποσόστωσης 100 τόνων για το 1984, καταγωγής Φινλανδίας» // //
Άρθρο 3
Οι λέξεις «Για τα έτη 1983 και 1984» που αναφέρονται στο άρθρο 1 του κανονισμού (ΕΟΚ) αριθ. 3148/83 αντικαθίστανται από τις λέξεις «Για το έτος 1983».
Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 18 Ιουνίου 1984.

Labels: 3
18